
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 48752 (1) 

Κήρυξη αναδασωτέας έκτασης 1,5 στρεμμάτων στη θέση «Καλύβες» 
ΙΜ Φιλοθέου της Κοινότητας Κρυοπηγής Ν. Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1. 
β) του άρθρου 38 παρ. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την αριθ. 2676/91 πρόταση του Δασαρχείου Κασσάνδρας, απο¬ 
φασίζουμε: 

Κηρύσσουμε αναδασωτέα με σκοπό την. προστασία για την αναδη¬ 
μιουργία της δασικής βλάστησης που καταστράφηκε ολοσχερώς από 
πυρκαγιά την 9.9.1991 δασική έκταση εμβαδού χιλίων πεντακοσίων 
στρεμμάτων που βρίσκεται στη θέση «Καλύβες» ΙΜ Φιλοθέου της περι¬ 
φέρειας της Κοινότητας Κρυοπηγής Ν. Χαλκιδικής που προσδιορίζεται 
από τα στοιχεία Α, Β, Γ, Δ, Ε, Ζ, Α και έχει όρια: 

Ανατολικά: Με ιδιωτικό δάσος χαλεπίου πεύκης. 

Δυτικά: Με ιδιωτικό δάσος χαλεπίου πεύκης. 

Βόρεια: Με ιδιωτικό δάσος χαλεπίου πεύκης. 

Νότια: Με ιδιωτικό δάσος χαλεπίου πεύκης όπως φαίνεται στο συ- 
μημμένο διάγραμμα που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος 24 Οκτωβρίου 1991 
Η Νομάρχης 
ΕΛΙΣΑΒΕΤ ΜΠΟΥΚΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X. 10967 (2) 

Τροποποίηση εγκεκριμένου ρυμοτομικού σχεδίου της Πολβοδομικής 
Μελέτης Επέκτασης (Π.Μ.Ε.) περιοχής Γούβας του Δήμου Πα- 
τρέων (Ν. Αχαΐας). 

Ο ΝΟΜΑΡΧΗΣ ΑΧΑΙΑΣ 
Έχοντας υπόψη: 

1. Τις διατάξεις του ΝΑ. 17.7.1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/68 (ΦΕΚ 47Α’), όπως τροποποιήθη¬ 
καν και συμπληρώθηκαν με το αρ. 1018/1971 Ν.Δ. (ΦΕΚ 220Α) και 
με την παρ. 3 του άρθρου του Ν. 1577/85 (ΦΕΚ 210Α). 

3. Τις διατάξεις του 183 Π.Δ. ΦΕΚ (70Α/86). 

4. Το αρ. πρωτ. X 7394/15.7.91 έγγραφο του ΤΠ και ΠΕ Ν. 
Αχαΐας για τήρηση την νομικής διαδικασίας και το γεγονός ότι, η προ¬ 


θεσμία του άρθρου 27 του Ν. 1065/1980 (ΦΕΚ 168 Α')πέρααε άπρα- 
κτη. 

5. Την αρ. 16/1/11.10.91 θετική γνωμοδότηση του ΣΧΟΠ Ν. . 
Αχαΐας με την αρ. πρωτ. X Ε 285/1.10.91 εισήγηση του ΤΠ και ΠΕ 
Ν Αχαΐας, αποφασίζουμε: 

Εγκρίνεται η συνημμένη τροποποίηση του εγκεκριμένου ρυμοτομι¬ 
κού σχεδίου Σπάτων (πιν. 00.07) της Π.Μ.Ε. περιοχής Γούβας Πα¬ 
τριόν (Π.Δ/γμα της 13.5.1988/ΦΕΚ 553 Δ'/2.8.88), με την ενοποί¬ 
ηση τεσσάρων Ο.Τ. και τον καθορισμό στο νέο τροποποιητικό Ο.Τ. «χώ¬ 
ρου για την ανέγερση σχολείων» όπως η ρύθμιση αυτή σημειώνεται 
χρωματισμένη στο συνημμένο απόσπασμα ρυμοτομικού διαγράμματος 
κλ. 1:1000. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 24 Οκτωβρίου 1991 

Ο Νομάρχης 
Ν. ΤΑΓΑΡΗΣ 



Παερα Μ<· - 

Το παρόν ίιχοΙ(ι'(ι τψ, αρ. 
X- <01/ιΐΐι Αη&1 ·. Οομαρ*ΐ| 

Αρι8. 402/91 (3) 

Τροποποίηση σχεδίου πόλης Βόλου Ν. Μαγνησίας στα Ο.Τ. 106 -107 
- 96 - 97 - 98 της συνοικίας ΝΕΩΝ ΠΑΓΑΣΩΝ. 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΟΛΟΥ 
Έχοντας υπόψη: 

1) Την αριθμ. 117/91 απόφασή του με την οποία συνηγορούσε στην 
τροποποίηση του σχεδίου πόλης στα Ο.Τ. 106-107-96-97-98 των 
Ν. Παγασών και συγκεκριμένα την μετατόπιση δύο πεζοδρόμων μέσα 
στα όρια της ιδιοκτησίας τους όπως αναλυτικώτερα φαίνεται στο συνυ¬ 
ποβαλλόμενο τοπογραφικό διάγραμμα. 

2) Την από 2.7.91 γνωμοδότηση του ΣΧΟΠ Ν. Μαγνησίας με την 
οποία συνηγορεί στην τροποποίηση του σχεδίου πόλης στα Ο.Τ. 106 - 
107 -96-97,-98 στη συνοικία Παγασών. 


3) Το από 26.5.89 Π.Δ/γμα περί εγκρίσεως τροποποιήσεων εγκε¬ 
κριμένου ρυμοτομικού σχεδίου πόλης με απόφαση του Δημοτικού Συμ¬ 
βουλίου, αποφασίζει ομόφωνα: 

Εγκρίνει την τροποποίηση του εγκεκριμένου ρυμοτομικού σχεδίου 
της πόλης του Βόλου στα Ο.Τ. 106 -107 - 96 - 97 - 98 των Ν. Παγα¬ 
σών και συγκεκριμένα την μετατόπιση δύο πεζοδρόμων όπως αναλυτι¬ 
κότερα φαίνεται στην αριθμ. 117/91 απόφαση του Δ.Σ. και από το συ¬ 
νημμένο τοπογραφικό διάγραμμα του Τοπογράφου Μηχανικού Γιάννη 
Πνιγούρα κλίμακας 1:500 και το οποίο παρέμεινε αναρτημένο στο 
Δήμο επί 15νθήμερο. 

Βόλος, 25 Σεπτεμβρίου 1991 

Ο Δήμαρχος 
Γ. ΣΤΑΜΟΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 403/91 (4) 

Τροποποίηση σχεδίου πόλης Βόλου Ν. Μαγνησίας στα Ο.Τ. 1179 - 
1182 - .1181 της συνοικίας Αγίων Αναργύρων (Οριστική απόφαση). 

ΤΟ ΔΗΜΟΤΙΚΟ ΣΤΜΒΟΤΛΙΟ ΒΟΛΟΥ 
Έχοντας υπόψη: 

1) Την αριθμ. 158/91 απόφασή του με την οποία συνηγορούσε στην 
τροποποίηση του σχεδίου πόλης στα Ο.Τ. 1179 - 1182 - 1181 στους 
δρόμους Λαρΐσης, Πιπίνου, Καλαβρύτων και συγκεκριμένα την ταύ- 
τηση των Ο.Γ. Πιπίνου στην υφιστάμενη κατάσταση και την μετατόπιση 
του αδιάνοικτου τμήματος των Καλαβρύτων στο όριο ιδιοκτησία του, 
όπως αναλυτικώτερα φαίνεται στο συνυποβαλλόμενο τοπογραφικό διά- 
γραμμα. 

2) Το από 20.8.91 γνωμοδότηση του ΣΧΟΠ Ν. Μαγνησίας με την 
οποία συνηγορεί στην τροποποίηση του σχεδίου πόλης στα Ο.Τ. 1179 - 
1182 - 1181 στη συνοικία Αγίων Αναργύρων. 


3) Το από 26.5.89 Π.Δ/γμα περί εγκρίσεως τροποποιήσεων εγκε¬ 
κριμένου ρυμοτομικού σχεδίου πόλης με απόφαση του Δημοτικού Συμ¬ 
βουλίου, αποφασίζει ομόφωνα: 

Εγκρίνει την τροποποίηση του εγκεκριμένου ρυμοτομικού σχεδίου 
της πόλης του Βόλου στα Ο.Τ. 1179 - 1182 - 1181 της συνοικίας 
Αγίων Αναργύρων στους δρόμους Λαρΐσης, Πιπίνου, Καλαβρύτων και 
συγκεκριμένα την ταύτηση των Ο.Γ. της Πιπίνου στην υφισταμένη κα¬ 
τάσταση και την μετατόπιση του αδιάνοικτου τμήματος των Καλαβρύ¬ 
των όπως αναλυτικότερα φαίνεται στην αριθμ. 158/91 απόφαση του 
Δ.Σ. και από το συνημμένο τοπογραφικό διάγραμμα του Τοπογράφου 
Μηχανικού Γιάννη Πνιγούρα κλίμακας 1:500 και το οποίο παρέμεινε 
αναρτημένο στο Δήμο επί 15νθήμερο. 

Βόλος, 25 Σεπτεμβρίου 1991 

Ο Δήμαρχος 
Γ. ΣΤΑΜΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

(5) 

Ειδοποίηση της παραχαταθέσεως αποζημιώσεως λόγω ρυμοτομίας και 
προσκυρώσεως ιδιοκτησιών που βρίσκονται στον Δήμον Αγίου Δη- 
μητρίου Αττικής. 


Με το υπ’ αριθμ. 1299/11.11.1991 γραμμάτιο συστάσεως παρα¬ 
καταθήκης του Ταμείου Παρακαταθηκών και Δανείων, οι α) Ανδριάνα 
συζ. Γεωργίου Καλύβα το γένος Αριστείδου Καρναχωρίτη, β) Θωμάς 
Καρναχωρίτης του Αριστείδου και γ) Αθανάσιος Καρναχωρίτης του 
Αριστείδου, κατέθεσαν το ποσόν των δρχ. δύο εκατομμυρίων ενεννήντα 
χιλιάδες (2.097.000), ως υπόχρεοι αποζημιώσεως λόγω ρυμοτομίας 
και προσκυρώσεως, σύμφωνα με την υπ’ αριθμ. 41/1985 πράξη προ¬ 
σκυρώσεως και αναλογισμού του Πολεοδομικού Γ ραφείου Αργυρουπό¬ 
λεως, η οποία επεκυρώθη με την υπ’ αριθμ. 393738/Χ 101/86 από¬ 
φαση του Νομάρχη Αττικής (Διαμερίσματος Πειραιώς), και για έκταση 
69,90 τετραγωνικά μέτρα, που βρίσκεται στον Δήμο Αγίου Δημητρίου 
Αττικής, και επί της οδού Σκοπέλου, στο Ο.Τ. 976, και συγκεκριμμέ- 
νως για τις ιδιοκτησίες α) 5 με τα στοιχεία 2-3-8-2, β) 5 με τα στοιχεία 
2-8-15-14-12-2, γ) με τα στοιχεία 3-4-7-8-3, δ) 6 με τα στοιχεία 8- 
7-16-15-8, ε) 4 με τα στοιχεία 12-14-13-12 και όπως αυτές φαίνο¬ 
νται στο συνημμένο στην άνω πράξη διάγραμμα του Πολεοδομικού γρα¬ 
φείου Αργυρουπόλεως. 

Σαν τιμή μονάδος προσωρινά καθορίστηκε το ποσόν των δρχ. τριάκο¬ 
ντα χιλιάδων (30.000) δραχμών ανά τετραγωνικόν μέτρον δυνάμει της 
υπ’ αριθμ. 594/1991 αποφάσεως του Μονομελούς Πρωτοδικείου 
Αθηνών. 

Ιδιοκτήτες των τμημάτων που προσκυρώνονται και ρυμοτομούνται 
φέρονται οι Διονύσιος Πέττας, Ανέστης Βάνερκ, Σοφία Βάνερκ, Βασι¬ 
λική Βάνερκ, ή αυτοί οι οποίοι θα αναγνωρισθούν δικαστικώς. 

Για να λάβη κάθε δικαιούχος, ενυπόθηκος ή κατάσχουν δανειστής, 
τρίτος διεκδικητής και πας ενδιαφερόμενος γνώση και για τις νόμιμες 
συνέπειες να δημοσιευθεί η παρούσα στην Εφημερίδα της Κυβερνήσεως. 

(Αριθ. Διπλ. 7847381/91 Δημ. Ταμ. ΓΕΑ της 11.11.91). 

! Αθήνα, 12 Νοεμβρίου 1991 

Ο Πληρεξούσιος Δικηγόρος 
ΔΙΟΝΥΣΙΟΣ ΚΡΙΘΑΡΑΣ 


♦ 


(6) 

Παρακατάθεση αποζημίωσης λόγω προσκυρώσεως και ρυμοτομίας οι- 
κοπεδικών τμημάτων στην ιδιοκτησία του Αναστασίου Γουγου- 
τσά. 


Με την με αριθμό 2436/1967 πράξη τακτοποιήσεως του Πολεοδο- 
μικού Γραφείου Θεσ/νίκης, που κυρώθηκε με την με αριθμό 68831/ 
1967 απόφαση του Νομάρχη Θεσ/νίκης προσκυρούνται στην ιδιοκτη¬ 
σία του Αναστασίου Γουγουτσά τα εξής οικοπεδικά τμήματα: α) 4-5-9- 


10-4 εμβαδού 26.40 τ.μ. β) 9-10-11-14-9 εμβαδού 29.00 τ.μ. 

Επίσης ρυμοτομούνται με την ίδια πράξη τα εξής οικοπεδικά τμή¬ 
ματα α) 5-9-25-28-5 εμβαδού 54.60 τ.μ. β) 9-14-15-25-9 εμβαδού 
55.30 τ.μ. φερομένων στην παραπάνω πράξη στο όνομα των α) Γεσθη- 
μανής Δεληγιαννίδου β) Βασιλικής Καραμητρούδη γ) Παύλου Καραμη¬ 
τρούδη δ) Στέλιου Καραμητρούδη. 

Η αποζημίωση των τμημάτων αυτών, που βρίσκονται στην οδό Φι- 
λήντα Μένιου στην Κάτω Τούμπα θεσ/νίκης και καθορίστηκε με την με 
αριθμό 166/1990 απόφαση του Μονομελούς Πρωτοδικείου θεσ/νίκης 
κατατέθηκε από τον υπόχρεο Αναστάσιο Γουγουτσά υπέρ των κατά 
νόμο αναγνωρισθέντων δικαιούχων στο Ταμείο Παρακαταθηκών και 
Δανείων υποκαταστήματος Θεσ/νίκης και συντάχθηκε το υπ’ αριθμ. 
492535/23.10.91 γραμμάτιο, το οποίο κατατέθηκε στην συμβολαιο¬ 
γράφο Θεσ/νίκης Μαίρη Συλλαίου, συνταγείσης της με αριθμό 5092/ 
30.10.1991 πράξεως της συμβολαιογράφου αυτής. 

(Αριθ. Διπλ. 7299763/91 Δημ. Ταμ. Νεαπόλεως της 5.11.91). 

Θεσσαλονίκη, 4 Νοεμβρίου 1991 

Ο Πληρεξούσιος Δικηγόρος 
ΓΕΩΡΓΙΟΣ ΓΕΩΡΓΑΚΑΚΗΣ 

Παρακατάθεση της γενόμενης καταθέσεως της προσωρινής αποζημιώ¬ 
σεως ακινήτου, απαλλοτριωθέντος εκ της εφαρμογής του εγκεκριμέ¬ 
νου σχεδίου του Δήμου Κερατέας Αττικής. 

Φέρω εις γνώσιν των κτωμένων ή αξιούντων δικαιώματα κυριότητος 
επί ακινήτου ρυμοτομουμένου εκ της εφαρμογής του εγκεκριμένου σχε¬ 
δίου εις την περιοχήν του υπ’ αριθ. 172 οικοδομικού τετραγώνου του 
Δήμου Κερατέας Αττικής, περί ης (απαλλοτριώσεως), εξεδόθη η υπ’ 
αριθ. 4/17.7.1988 πράξις προσκυρώσεως και αναλογισμού αποζημι¬ 
ώσεων λόγω ρυμοτομίας του Πολεοδομικού Γραφείου Μαρκοπούλου, 
ως εκυρώθη δια της υπ’ αρ. πρωτ. 31530/1824/28.11.1989 απο¬ 
φάσεως του Νομάρχου Διαμερίσματος Ανατ. Αττικής, ως επίσης φέρω 
εις γνώσιν και των τυχόν ενυποθήκων δανειστών ή κατασχόντων ή τρί¬ 
των εν γένει διεκδικητών ότι η καθορισθείσα προσωρινή αποζημίωση εκ 
δραχμών 313.250, (ήτοι 7000 ανάτετρ. μέτρον και δια 44,75 μ 2 ), δια 
της υπ’ αριθ. 389/1991 αποφάσεως του Μονομελούς Πρωτοδικείου 
Αθηνών, κατατέθη εις το εν Αθήναις Ταμείον Παρακαταθηκών και Δα¬ 
νείων υπέρ του εικαζομένου ιδιοκτήτου Χρίστου Ιωάννου Βουλγαρίδη, 
κατοίκου Κερατέας Αττικής και παντός ως άνω τρίτου του ανωτέρω 
ακινήτου του, εκδοθέντος του υπ’ αριθ. 1284/29.10.1991 γραμμα¬ 
τίου συστάσεως παρακαταθήκης. 

(Αριθ. τριπλ. Δ.Ο.Υ. Λαυρίου 6784384/91). 

Αθήνα, 4 Νοεμβρίου 1991 
Ο Καταθέσας 
ΜΙΧ. ΦΟΥΣΤΕΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


